open-index/open-wikipedia-markdown huggingface dataset:
Ippolito Nievo

**Ippolito Nievo** (født 30. november 1831 i Padova, død 4. mars 1861 i Tyrrenhavet i skipsforlis) var en italiensk forfatter, journalist og patriot. Hans verk *Confessioni d'un italiano* fra 1857-58 (*En Italieners bekjennelser*) er av mange ansett som den viktigste romanen som omhandler perioden kjent som *[[risorgimento]]*, på norsk ofte referert til som Italias samling. 

Han avla juridisk embetseksamen, men nektet å følge i sin fars fotspor som advokat, da dette ville medføre å sverge troskap til den østerrikske regjeringen. Hans hjemregion Veneto tilhørte på denne tiden keiserdømmet Østerrike. Nievo var politisk inspirert av Giuseppe Mazzini og drømte om å forene de splittede italienske statene i en egen nasjonalstat. 
I 1860 kjempet han med Garibaldi, og rakk å oppleve Italias samling. 
Han og alle andre om bord, omkom året etter, da marinens dampskip *Ercole* forliste mellom Palermo og Napoli.

Han var i sitt forfatterskap inspirert av Alessandro Manzoni. Nievo rakk nesten å fullføre *Confessioni d'un italiano*, og den ble til slutt utgikk posthumt i 1867. 
Historisk sett spenner fortellingen fra de siste tiårene av det 18. århundre til midten av det 19. århundre. Den er sett på som en viktig dokumentasjon av de sosiale og politiske omveltningene som skjedde i denne perioden, i stor grad sammenfallende med *Il [[risorgimento]]*. Det er en personlig fortelling, som tar for seg de fiksjonelle memoarene til en Carlino Attoviti, romanens hovedperson og fortellerstemme.

## Forfatterskap
* *Versi* (1854–55). Diktsamling
* korte fortellinger fra Friuli
* *Il conte pecorajo*. Novelle
* *Angelo di bontà*. Novelle
* *Il barone di Nicastro*
* *Venezia e la libertà d'Italia* (1860). Politisk essay
* *Confessioni d'un italiano* (utgitt posthumt i 1867). Roman.
* *Frammento sulla rivoluzione nazionale* (utgitt 1929). Politisk essay

## Referanser
Ronny Wilhelmsen

**Ronny Wilhelmsen** (født 23. juni 1970) er en norsk, samisk politiker, som representerer Arbeiderpartiet på Sametinget for perioden 2013-2017. Fra desember 2016 var han da medlem av Sametingsrådet.

Wilhelmsen ble gjenvalgt som sametingsrepresentant i 2017.

Ved sametingsvalget 2009 var han 1. vararepresentant for Ávjovárri valgkrets. Han ble ikke stemt inn, men 25. februar 2010 besluttet Sametingets plenumsmøte at sametingsrådets medlemmer skal tre ut av Sametingets plenum, og bli erstattet av sine varamedlemmer. Wilhelmsen overtok da Egil Olli plass som sametingsrepresentant fra 1. mars 2010. 

I tillegg til Sametinget er han vararepresentant til Finnmark fylkesting, og fast medlem av kultur-, nærings- og samferdselsutvalget i Finnmark fylkeskommune.

Han er gift og har tre barn. 

## Referanser


## Eksterne lenker
* 
* Sametinget - Ronny Wilhelmsen
* Profil på Sametinget (gammel lenke)
Abisjag

**Abisjag** (hebraisk אֲבִישַׁג, *Avishag*; «min er bortkommen», overført «gitt til») var i henhold til Det gamle testamente en ung og vakker kvinne fra landsbyen Sjunem (identifisert som dagens Sulam i nordøstlige Israel) i oldtidens Israel.

Da kong David av Israel i sin alderdom, i henhold til *[[Første Kongebok]]* 1, ikke greide å holde på varmen fant hans tjenere ut at de trengte en vakker jomfru som kunne ligge hos ham og holde ham varm. Abisjag ble denne kvinnen, og hun ble utvalgt nettopp for sin skjønnhet: 
:*«Så lette de over hele Israels land etter en vakker ung pike; og da de fant Abisjag fra Sjunem, førte de henne til kongen. Piken var meget vakker, og hun pleiet kongen og tjente ham. Men han hadde ikke omgang med henne.»*

Etter at David døde gikk Davids eldste sønn Adonja til Batseba, mor til kong Salomo som hadde etterfulgt David på tross av Adonjas fødselsrett, for å få henne til overtale kongen til å gi Davids siste kvinne til ham. Salomo mente at dette kravet var en streben etter tronen og han fikk sin eldre bror tatt av dage. Det er mulig at Abisjag deretter ble en av Salomos kvinner, som en del av hans arv etter faren. 

En del bibelforskere har pekt på muligheten om at Abisjag er den kvinnelige hovedfiguren i *[[Høysangen]]* («Sangenes sang»), en samling kjærlighetsdikt hvor det fortelles om Salomo, en gjeter og en kvinne fra nettopp Sjunem.

## Referanser


## Eksterne lenker
* [Abishag](http://en.wikisource.org/wiki/Easton's_Bible_Dictionary_(1897)/Abishag) i Easton's Bible Dictionary (1897), WikiSource
* Kadari, Tamar: Abishag: Midrash and Aggadah, *Jewish Women's Archive*
Arne Gaupseth

**Arne Gaupseth** (født 16. april 1894 i Kristiansund) var en norsk bryter. Han var en av stifterne av idrettslaget Braatt, og han ble klubbens første Norgesmester i mellomvekt klasse A i 1924. Dette gjorde at han også ble tatt ut til å representere Norge I bryting under Sommer-OL 1924. Der endte han på 5.-plass. Også hans brødre var aktive i bryting. Hans bror Olaf Gaupseth var Braatts første formann. Og hans bror Robert Gaupseth ble Norgesmester i både 1926 og 1930. Robert deltok også i Olympiaden i 1928.

## Eksterne lenker
*
Nordkraft Arena

**Nordkraft Arena** er et bygningskompleks i Narvik i Nordland, med ishall/flerbrukshall, treningssenter, flere forretninger og kafeer. Butikkene og kafeene finnes i første og andre etasje, og i tredje og fjerde etasje ligger treningslokalene og idrettsarenaen. Ishallen er den andre som har blitt bygget i Nord-Norge, etter Tromsø ishall. Den ble åpnet for bruk 29. desember 2010.

Den 1&nbsp;800 m² store ishallen har kapasitet på 1&nbsp;400 tilskuere. Den er hjemmebane for Narvik Ishockeyklubb, som før ishallens åpning trente utendørs og spilte hjemmekampene sine i Sverige, og for Aurora Ishockeyklubb. Ishallen skal ha is sju måneder i året, og resten av året brukes til utstillinger og konserter. Som konsertlokale har arenaen kapasitet til å romme 2&nbsp;400 tilhørere.

Anlegget ble bygget av eiendomsselskapet Narvikgården AS, som er heleid av Narvik kommune. Navnerettighetene til bygget er solgt til kraftselskapet Nordkraft.

## Kilder
*Nordkraft Arena
*NRK: Narvik fikk endelig sin egen ishall (29. desember 2010)
*NRK: Hjemmelag får spille hjemme (27. desember 2010)
*Fremover: Nordkraft sikrer ishallen (2. april 2009)
Apple Records Box Set

**Apple Records Box Set – Limited Edition** er en samleboks med 15 originale LP-utgivelser fra Apple Records' katalog, som er blitt gjenutgitt på CD-er, samt en ekstra dobbelt samle-CD, kalt Come and Get It: The Best of Apple Records. I alt er det 17 CD-er i boksen.

Den limiterte CD-boksen inneholder følgende plater:
*James Taylor: *[[James Taylor (album)|James Taylor]]*
*Badfinger: *Magic Christian Music*
*Badfinger: *Ass*
*Badfinger: *Straight Up*
*Badfinger: *No Dice*
*Billy Preston: *Encouraging Words*
*Billy Preston: *That's The Way God Planned It*
*Doris Troy: *Doris Troy*
*Mary Hopkin: *Earth Song / Ocean Song*
*Mary Hopkin: *Post Card*
*John Tavener: *The Whale/Celtic Requiem*
*Jackie Lomax: *Is This What You Want*
*Modern Jazz Quartet: *Under The Jasmine Tree / Space*
*The Radha Krsna Temple: *The Radha Krsna Temple*
*Diverse artister: Come and Get It: The Best of Apple Records – 2CD Collection of Bonus Tracks

## Litteratur
**[[Nowegian Wood (norsk Beatlesfanklubb)|Nowegian Wood]]*. 2010.

## Eksterne lenker
*
ISO 3166-2:BF

**ISO 3166-2:BF** er Burkina Fasos del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Burkina Faso er det definert koder for to nivåer av inndelinger:
* 13 regioner
* 45 provinser

Hver kode består av to deler, atskilt av en bindestrek. Første del er , ISO 3166-1 alfa-2-koden for Burkina Faso. Andre del er enten:
* to sifre (–): regioner
* tre bokstaver: provinser

## Nåværende koder
### Regioner

### Provinser

## Endringer
Følgende endringer i Burkina Fasos oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Burkina Fasos regioner
* Burkina Fasos provinser

## Eksterne lenker
* Provinces of Burkina Faso, Statoids.com
Samkhya

**Sāṃkhya**, eller **sāṅkhya**, (sanskrit; devanageri: सांख्य, forenklet kinesisk: 数论, tradisjonell kinesisk: 數論, pinyin: Shùlùn) er et sanskritord som betyr «oppregningen». Sāṃkhya er navnet på en av de seks filosofiske skolene, eller de ortodokse skolene āstika, i det gamle India. Den er regnet som en av de eldste filosofiske systemene i India, og dens mytiske grunnlegger er Kapila.

Sanskrit-teksten Sāṁkhya kārikā fra ca 200 e.Kr. identifiserer (karika 70) Sāṁkhya som Tantra og dens filosofi gjenfinnes både i Tantraene som litteratur, såvel som tantrisk sādhāna. Det finnes ingen ren Sāṁkhya-skole i dagens hinduisme, men dens påvirkning kan bli sett i Yoga og Vedanta.

Sāṁkhya betrakter universet som en sammensetning av de to prinsippene puruṣa (bevissthet) og prakriti (fenomenes materielle verden). De utgjør erfareren og det erfarte, ikke ulikt *res cogitans* og *res extensa* hos den franske filosofen René Descartes (1596–1650). I vestlig dualisme går skillet vanligvis mellom sinnet og kroppen, men i Sāṁkhya eksisterer denne dualismen mellom bevisstheten og materien som sådan. Ifølge Sāṁkhya deler prakriti seg gjennom bifurkasjon opp i besjelede og ubesjelede eksistensplan, mens puruṣa skiller ut utallige jivas eller individuelle enheter av sjeler med bevissthet som inkarneres i sinn og kropp og befolker de besjelede eksistensplan.
Burkina Fasos regioner

**[[Burkina Faso]]** er delt inn i 13 administrative **regioner** (hovedsteder i parentes):

* Boucle du Mouhoun (Dédougou)
* Cascades (Banfora)
* Centre (Ouagadougou)
* Centre-Est (Tenkodogo)
* Centre-Nord (Kaya)
* Centre-Ouest (Koudougou)
* Centre-Sud (Manga)
* Est (Fada N'gourma)
* Hauts-Bassins (Bobo Dioulasso)
* Nord (Ouahigouya)
* Plateau-Central (Ziniaré)
* Sahel (Dori)
* Sud-Ouest (Gaoua)

Disse regionene er delt inn i 45 provinser som igjen er delt inn i totalt 301&nbsp;departementer.

I juli 2025 vil Burkina Faso utvides fra 13 til 17 regioner og fra 45 til 47 provinser. Denne reformen påvirker spesielt Boucle du Mouhoun, Øst-Sahel og Sahel, som dekker 43 % av territoriet. Fire nye regioner, Soum, Sirba, Tapoa og Sourou, er opprettet med egne hovedsteder, mens navnene på provinsene og regionene er tilpasset lokale navn.

## Se også
* Burkina Fasos provinser
* Burkina Fasos departementer
* ISO 3166-2:BF
Ze’ev Herzog

**Ze’ev Herzog** (født 1941) er arkeolog fra Israel, professor i arkeologi ved fakultet for arkeologi og oldtidens kulturer i Midtøsten ved Universitetet i Tel Aviv, spesialisert i sosial arkeologi, oldtidens arkeologi, oldtidens arkitektur og arkeologisk feltarbeid. Han har vært direktør ved Sonia and Marco Nadler Institute of Archaeology siden 2005, og tjenestegjør som arkeologisk rådgiver for Israels myndigheter for natur- og nasjonalparker i bevaringen og utviklingen av nasjonalparkene ved Arad og Beer Sheba.

Herzog tok del i utgravningene ved Tel Hazor og Tel Megiddo sammen med Yigael Yadin, og ved utgravningene ved Tel Arad og Tel Be'er Sheva sammen med Yohanan Aharoni. Han ledet av utgravningene ved Tel Beer Sheba, Tel Michal og Tel Gerisa, og i 1997 begynte han en ny undersøkelse ved Tel Yafo (oldtidens Jaffa).

Herzog er blant de arkeologer som sier at «bibelsk arkeologi er ikke lenger det styrende paradigme i arkeologien og at arkeologi må bli et uavhengig fag med sine egne konklusjoner og egne observasjoner som faktisk gir oss et bilde av en virkelighet i oldtidens Israel som er ganske annerledes fra det som er beskrevet i de bibelske fortellingene.»

I 1999 var Herzog på omslaget av ukemagasinet *Haaretz* med artikkelen «Deconstructing the walls of Jericho», *«Dekonstruksjonen av Jerikos murer»*, og den fikk betydelig offentlig oppmerksomhet og debatt. I artikkelen siterte han bevis som støttet at «israelittene var aldri i Egypt, vandret aldri i ørkenen, erobret ikke landet ved militære midler og ga det ikke videre til Israels tolv stammer. Kanskje enda vanskeligere å svelge er det faktum at det forente monarkiet til David og Salomo, som er beskrevet i Bibelen som en regional statsmakt, var på sitt meste et lite stammekongedømme, og at det vil komme som et ubehagelig sjokk for mange at Israels Gud, Jahve, hadde en kvinnelige gemalinne, og at den tidlige israelittiske religion tilpasset monoteismen kun i monarkiets avtagende periode, og ikke på Sinaifjellet.»

Ze’ev Herzog er medforfatter av boken *Has King David's Palace in Jerusalem Been Found?* (2007) som gikk imot de kravene som Eilat Mazar hadde fremmet om at hennes undersøkelser hadde avdekket hva hun mente var kong Davids palass i Jerusalem, hva som nå kalles «Stor stenstruktur».

## Utgivelser i utvalg
Herzog har skrevet en rekke bøker og artikler, blant annet:
* *Beer-Sheba II: The Early Iron Age Settlements*, 1984
* *Excavations at Tel Michal, Israel. 1989 ISBN 9780816616220
* *Archaeology of the City: Urban Planning in Ancient Israel and Its Social Implications'. 1997 ISBN 9789654400060
* *The Arad Fortresses* 1997. (på hebraisk).
* ''Redefining the centre: the emergence of state in Judah'', 2004 (PDF)

## Referanser


## Eksterne lenker
* Universitetets nettside for Ze'ev Herzog, Tel Aviv University Department of Archaeology
* The bible: no evidence, Herzogs opprinnelige artikkel i 1999 i magasinet Ha'aretz (på hebraisk)
* Has King David's Palace in Jerusalem Been Found? (PDF), komplett artikkel
Burkina Fasos provinser

**[[Burkina Faso]]** er delt inn i 45&nbsp;administrative **provinser** (hovedsteder i parentes):

# Balé (Boromo)
# Bam (Kongoussi)
# Banwa (Solenzo)
# Bazèga (Kombissiri)
# Bougouriba (Diébougou)
# Boulgou (Tenkodogo)
# Boulkiemdé (Koudougou)
# Comoé (Banfora)
# Ganzourgou (Zorgho)
# Gnagna (Bogandé)
# Gourma (Fada N'gourma)
# Houet (Bobo-Dioulasso)
# Ioba (Dano)
# Kadiogo (Ouagadougou)
# Kénédougou (Orodara)
# Komondjari (Gayéri)
# Kompienga (Pama)
# Kossi (Nouna)
# Koulpélogo (Ouargaye)
# Kouritenga (Koupéla)
# Kourwéogo (Boussé)
# Léraba (Sindou)
# Loroum (Titao)
# Mouhoun (Dédougou)
# Nahouri (Pô)
# Namentenga (Boulsa)
# Nayala (Toma)
# Noumbiel (Batié)
# Oubritenga (Ziniaré)
# Oudalan (Gorom-Gorom)
# Passoré (Yako)
# Poni (Gaoua)
# Sanguié (Réo)
# Sanmatenga (Kaya)
# Séno (Dori)
# Sissili (Léo)
# Soum (Djibo)
# Sourou (Tougan)
# Tapoa (Diapaga)
# Tuy (Houndé)
# Yagha (Sebba)
# Yatenga (Ouahigouya)
# Ziro (Sapouy)
# Zondoma (Gourcy)
# Zoundwéogo (Manga)

Disse er igjen delt inn i 301&nbsp;departementer.

## Se også
* Burkina Fasos regioner
* Burkina Fasos departementer
* ISO 3166-2:BF
Vaisheshika

**Vaiśeṣika** (devanagari: वैशॆषिक) er navnet på en av de seks filosofiske skolene i det gamle India, en ortodoks (āstika) skole. Historisk har den vært nært knyttet til den filosofiske skolen for logikk, Nyaya. Vaiśeṣika fremmer en form for atomisme, hvor den postulerer at alle objektene i det fysiske universet er reduserbare til et endelig antall atomer. Som filosofisk retning ble Vaiśeṣika første gang fremmet av helgenen Kaṇāda omkring det 2. århundre f.Kr.
Birger Hønningstad

**Birger Hønningstad** (født 17. september 1904 i Ås i Akershus, død 2. april 1976 i Oslo) var en norsk sivilingeniør og flykonstruktør. Han vokste opp på Forus mellom Sandnes og Stavanger og tok examen artium ved Kongsgård skole i Stavanger.

Hønningstad konstruerte flere fly først i sitt eget ingeniørfirma Birger Hønningstad & Co og etter andre verdenskrig i Norsk Flyindustri AS hvor han også var direktør.

## Stavanger lufthavn Sola
Hønningstad var sammen med skipsreder Ole Bergesen initiativtaker for opprettelse av en lufthavn i Stavangerområdet. Dette resulterte i 1937 til åpningen av Norges første sivile lufthavn av kong Haakon VII.

## Flykonstruksjoner
* Hønningstad Norge A (1938)
* Hønningstad C-5 Polar (1939) prototype
* Hønningstad Norge B (1946)
* Widerøe Polar (1948) 
* Norsk Flyindustri Finnmark 5A (1949)
* Hønningstad Norge C (1960)

## Referanser


## Eksterne lenker
* Birger Hønningstad hos Store norske leksikon
* Stavanger, Sola hos Norske flyplasser
Dominik Hašek

**Dominik Hašek** (født 29. januar 1965) er en tsjekkisk ishockeyspiller (målvakt) som for tiden spiller for HC Spartak Moskva i Kontinental Hockey League (KHL). I sin 16-sesong lange karriere i National Hockey League (NHL) har han spilt for Chicago Blackhawks, Buffalo Sabres, Detroit Red Wings og Ottawa Senators. Hašek har på grunn af sitt gode spill blant andet fått tilnavnet «The Dominator». Han var i sin siste sesong i NHL i sesongen 2007-08 med sine 43 år den eldste aktive målvakt i NHL og den nest eldste spiller i ligaen efter klubbkameraten Chris Chelios.

Hašek har blant andet vunnet Stanley Cup i 2002 og 2008 samt OL-gull i Nagano i 1998. I NHL har han vunnet Vezina Trophy som beste målvakt i ligaen hele 6 ganger i perioden fra 1994 til 2001. Han har dessuten vunnet Hart Memorial Trophy som ligaens mest verdifulle spiller to ganger og Lester B. Pearson Award som ligaens beste spiller valgt av spillerne selv.

Han anses av mange eksperter for at være en av de beste målvakt noensinne og er formentlig den beste europeiske målvakt i NHL overhodet. Han er således med sine 6 Vezina trofeer et stykke foran to av de beste målvaktene fra samme periode, Patrick Roy og Martin Brodeur som begge har vunnet trofeet tre ganger. Kun Jacques Plante med 7 trofeer har vunnet Vezina trofeet flere ganger enn Hašek.

På tross av at Hašek først for alvor etablerte seg i NHL i en relativ sen alder av 28 år er han nr. 6 på listen over flest shutouts i grunnspillet (81) og nr. 3 på listen over flest shutouts i sluttspillet (15). Han var tidligere den europeiskfødte målvakt med flest kamper i NHL.

## Referanser


## Eksterne lenker
*
Nyaya

**Ñyāya** (sanskrit; devanāgarī: न्यायः) betyr ordrett «rettferdighet», «regler», «metode» eller «bedømmelse». Ordet kan også bety «rekursjon» i betydningen syllogisme eller inferens. Ñyāya er navnet på en av de seks tradisjonelle filosofiske skolene (āstika) i det gamle India, som godtar autoriteten til Vedaene. Skolen har sin basis i *[[Nyāyasūtraene|Ñyāyasūtraene]]*, som ble skrevet av Akṣapāda Gautama omkring det 2. århundre e.Kr.

Skolens mest signifikante bidrag til indisk filosofi var den systematiske utviklingen av teorien om logikk, metodologi, og dens avhandlinger om epistemologi.

## Referanser
Kunståret 1969

**Kunståret 1969** er en oversikt over hendelser, fødte og avdøde kunstnerpersonligheter i 1969.

## Hendelser
*Andy Warhol og Gerard Malanga er med på å starte magasinet, *[[Interview (magazine)|Interview]]*.
*Oakland Museum of California åpner.

## Verk
*Kenojuak Ashevak – *Uglen*
*Helen Frankenthaler – *Slice of Stone Itself*
*Kanda Nissho – *Snow Farm*
*Victor Teterin – ''Sredne-Podjatsjeskajagaten i Leningrad''
*Aleksander Semionov – ''Leningrad om morgenen''
*Enzo Plazzotta – *Baigneuse*
*Jean-Paul Riopelle – *[[La Joute]]*, offentlig skulpturinstallasjon, Montréal
*Will Roberts – *Redberth Village, Pembrokeshire*
*Ronnie Landfield – *Diamond Lake*
*La Grande Vitesse – Alexander Calder
*Nikolaj Timkov – ''Russisk vinter''

## Utstillinger
*Utstillingen Lyrical Abstraction stilles ut for første gang i Aldrich Contemporary Art Museum og marker en betydningsfull dreining tilbake til ekspressivitet innen amerikansk abstrakt malerkunst. Utstillingen vises i 2 år over hele USA blant annet i Whitney Museum of American Art i New York City.

## Priser
*Archibald Prize: Ray Crooke – *[[George Johnston]]*
*Caldecott-medaljen: Uri Shulevitz for *The Fool of the World and the Flying Ship*
*Eckersbergmedaljen:
**billedhugger:Jørgen Haugen Sørensen, Willy Ørskov
**kunstmaler: Kjeld Hansen   
*Prins Eugen-medaljen:
**billedhugger Torsten Renqvist  
**billedhugger Gustav Nordahl
*Thorvaldsenmedaljen: 
**maler Ejler Bille 
**maler Paul Gadegaard 
**maler Egill Jacobsen 
*Wynneprisen: John Olsen for *The Chasing Bird Landscape*

## Fødsler
* 20. mars &ndash; Stian Hole, norsk grafisk designer, illustratør og barnebokforfatter
*6. september &ndash; Tony DiTerlizzi, amerikansk illustratør 
*15. november &ndash; Francis Di Fronzo, amerikansk landskapsmaler
*22. november &ndash; Marjane Satrapi, iransk kunstner og tegneserietegner 
*28. november &ndash; Erik Ødegaard, norsk maler og illustratør
*12. desember &ndash; Gry Moursund, norsk illustratør
**Jesper Forselius, svensk musiker og kunstner
**Simone Aaberg Kærn, dansk bildekunstner og pilot
**Chantal Joffe, engelsk kunstmaler
** Loretta Lux, tysk fotograf
** Lara Baladi, libanesisk kunstner
** Emma Sahlén, svensk illustratør

## Dødsfall
*14. mars &ndash; Ben Shahn, amerikansk kunstmaler og fotograf (født 1898)
*2. mai &ndash; Hialmar Rendahl, svensk zoolog og kunstner (født 1891)
*11. mai &ndash; T. K. Padmini, indisk feministisk kunstmaler (født 1940)
*20. juni &ndash; Rudolf Schwarzkogler, østerriksk kunstner innen body art og performance (født 1940)
*5. juli &ndash; Walter Gropius, tysk arkitekt (født 1883)
*25. juli &ndash; Otto Dix, tysk kunstmaler og grafiker (født 1891)
*3. august &ndash; Helmer MasOlle, svensk kunstmaler og formgiver (født 1884)

## Eksterne lenker
*
Slagelse Museum

**Slagelse Museum** er et egnsmuseum som ligger i Slagelse. Museet inneholder en samling av gammelt håndverk og de besøkende kan oppleve hvordan handel, håndverk og industri har foregått de siste 100 år. I tillegg finnes en kjøpmannsbutikk og to stuer fra århundreskiftet. Museet har en stor og særegen samling av fugleskytingsplatter fra 1816–1936.

Museets grafiske avdeling, Det gamle Trykkeri, har en stor samling av trykkeri- og setterimaskiner som demonstreres.

## Eksterne lenker
* 
* Slagelse Museum
Antvorskov kaserne

**Antvorskov kaserne** er en fungerende kaserne ved Slagelse etablert i 1969. Kasernen er tegnet av arkitekt Holger Sørensen fra Forsvarets Bygningstjeneste.

Kasernen ble opprinnelig oppført 1972&ndash;74 som søsterkaserne til Skive kaserne med en sentral bygning, kommandobygning, innkvarteringsbygninger samt enhetsbygninger. Etter ferdigstillelsen ble Sjællandske Livegiments (i dag Gardehusarregimentet) enheter i 1975 overført fra Slagelse kaserne og Roskilde kaserner  samt en panserbataljon fra Næstved kaserne.

I forbindelse med forsvarsforliket i 1984 ble den stående panserinfanteribataljonen nedlagt og videreført som vernepliktsbataljon akkurat som panserbataljonens stående panserinfanterikompani ble vernepliktig. I 1995 ble panserbataljonens kampvogner (Centurion mrk. III) skiftet ut med Leopard 1 og var dermed det første regiment på Sjælland med Leopardstridsvogner.

Sjællandske Livregiment ble i 2001 en del av Gardehusarregimentet som fortsatt holder til på kasernen.
Selandia – Center for Erhvervsrettet Uddannelse

**Selandia CEU – (Center for Erhvervsrettet Uddannelse**), bedre kjent som bare **Selandia**, er en utdanningsinstitusjon som ligger i Slagelse.

Selandia er en fusjon mellom den tidligere handelsskolen i Slagelse, den tidligere tekniske skolen samt deler av AMU-Center Syd- og Vestsjælland.

Ca.  elever, studenter og kursdeltakere tar hvert år kurs eller utdannelse på Selandia-CEU, som har ca. 460 ansatte.

## Eksterne lenker
* Selandia – Center for Erhvervsrettet Uddannelses
Serie A Femminile

**Serie A Femminile** (1968–) er den italienske kvinnefotballseriens øverste nivå. 

Den har samme navn som herrenes Serie A og ble i 2018 vunnet av Juventus (kvinner) sammen med herrelaget med norske Ingvild Isaksen på laget.

Det er tolv lag som spiller to kamper innebyrdes i sesongen som går fra oktober til mai. Frem til 1985 var sesongen fra mai til oktober.

Vinneren og nummer to deltar i Mesterligaen i fotball for kvinner. 

Lagene i serien har ofte vært en blanding av rene kvinnelag og kvinnelag tilhørende relativt små herrelag. 

Ligaen startet i 1968, samme året man grunnla  Italias kvinnelandslag i fotball. Fram til 1973 ble turneringen arrangert av to forbund, som medførte at det til tider var to seriemestre.

Flere norske har hatt tilhold i Seria A, først Sif Kalvø som spilte her 1972–75.  I 2018 spilte Ingvild Isaksen for Juventus, Andrine Hegerberg spilte med AS Roma (kvinner)  2019–21 og Stine Hovland var i AC Milan sesongen 2019/20.  Som eksempel.

## UEFA-ranking (2023)
*UEFA-rangering foran 2023/24-sesongen.*

## Sesonger
Tabellen viser vinnere og toppscorere. Trykk på pilene for sortering.

## Referanser
Politikkåret 1969

## Hendelser
*10. januar &ndash; Sverige anerkjenner Nord-Vietnam
*16. januar &ndash; I Tsjekkoslovakia brenner Jan Palach seg til døde i protest mot den sovjetiske okkupasjonen
*24. januar &ndash; Unntakstilstand i Madrid. 300 studenter arresteres
*3. februar &ndash; Yasir Arafat blir PLOs leder
*3. mars &ndash; Sirhan Sirhan innrømmer at det var han som drepte den amerikanske presidentkandidaten Robert F. Kennedy.
*10. mars &ndash; James Earl Ray tilstår drapet på Martin Luther King jr. Ray trakk senere tilbake tilståelsen.
*25. mai – Statskupp i Sudan.
*28. september – Forbundsdagsvalget i Tyskland 1969.
*14. oktober – Tage Erlander går av som Sveriges statsminister og etterfølges av Olof Palme og regjeringen Palme I.
*21. oktober – Willy Brandt velges til Vest-Tysklands forbundskansler

## Valg
*17. mars – Golda Meir fra Milwaukee, Wisconsin, USA, blir statsminister i Israel.

## Organisasjonshendelser

## Fødsler

*12. januar &ndash; Solveig Horne, norsk politiker
*14. januar &ndash; Helge Solum Larsen, norsk politiker
*15. mars &ndash; Håkon Gulbrandsen, norsk diplomat og politiker
*20. mars &ndash; Yvette Cooper, britisk parlamentsmedlem for Labour Party 1997-.
*4. april &ndash; Freddy de Ruiter, norsk politiker
*26. april &ndash; Per Tore Woie, norsk politiker
*1. juni &ndash; Siv Jensen, norsk politiker
*18. juni &ndash; Anne Marit Bjørnflaten, norsk politiker
*1. oktober &ndash; Marcus Stephen, naurisk politiker og vektløfter
*2. oktober &ndash; Trine Skei Grande, norsk politiker
*10. oktober &ndash; Kåre Fostervold, norsk politiker
*30. oktober &ndash; Stanislav Gross, Tsjekkias president 2004-.
*29. november &ndash; Anniken Huitfeldt, norsk politiker

## Dødsfall

*19. januar – Jan Palach, tsjekkisk historiestudent som satte fyr på seg selv som en protest mot den sovjetledede invasjonen.
*28. mars - Dwight D. Eisenhower, amerikansk general, president 1953-61 (født 1890)
*2. mai – Franz von Papen, tysk politiker.
*3. september - Hồ Chí Minh - Vietnamesisk leder, statsminister, president, kommunist (født 1890)
*2. desember – Kliment Vorosjilov, sovjetisk militær og politiker

## Bildegalleri

Rómulo_Gallegos.jpg|Rómulo Gallegos(1884–1969)
Levi_Eshkol.jpg|Levi Eshkol(1895–1969)


## Referanser
Punata

**Punata** er en by i departementet Cochabamba i Bolivia. Ved folketelling i 2001 bodde det 14 742 innbyggere i byen.

Hver torsdag er det et kjent landbruksmarked i byen hvor folk fra nabobyene og landsbyene kommer for å selge og kjøpe.

## Referanser
ISO 3166-2:BG

**ISO 3166-2:BG** er Bulgarias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Bulgaria er det definert koder for 28 oblaster.

Hver kode består av to deler, atskilt av en bindestrek. Første del er , ISO 3166-1 alfa-2-koden for Bulgaria. Andre del er to sifre (–). Rekkefølgen på kodene følger det bulgarske alfabetet.

## Nåværende koder

## Endringer
Følgende endringer i Bulgarias oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

### Koder før nyhetsbrev I-2

## Se også
* Bulgarias oblaster

## Eksterne lenker
* Regions of Bulgaria, Statoids.com
Qamishli

**Qamishli**' (; kurdisk: Qamişlo) er en by i det nordøstlige Syria, nær grensen mot Tyrkia og Irak. Byen er anlagt rundt en jernbanestasjon fra 1926. 

Qamishli hadde en befolkning på  232&nbsp;258 innbyggere ved folketelling i 2004.  De fleste er kurdere, men befolkningen omfatter også mange arabere, assyrere og armenere. Mange av assyrerne og armenerne er kristne som kom hit etter å ha blitt fordrevet fra Tyrkia på slutten av første verdenskrig. 

Den kristne befolkningen i Qamishli gjennomfører hvert år en stor prosesjon i desember. Den kurdiske nyttårsfeiringa i mars (newroz) er også kjent. 

Qamishli anses som hovedstaden for den kurdiske regionen i Syria, av kurdere kalt Vestkurdistan. I 2004 fant det sted omfattende opptøyer i byen da supportere av et lokalt fotballag viftet  med kurdiske flagg. Politiet skjøt inn i mengden og minst 15 mennesker ble drept. Det fulgte tre dager med gatekamper, hvor en statue av Syrias tidligere president Hafez al-Assad ble veltet. Myndighetene satte inn militære styrker støttet av helikopter og stridsvogner og ytterligere titalls personer ble drept før det  ble  ro i byen.

## Historie
Byen ble bygget opp av flyktninger fra Assyriske folkemorden og Armenske Folkemordet, Kurdere som bodde nærme byen flyttet inn i senere

## Referanser
 

## Se også
* Nusaybin, nabobyen på tyrkisk side
Carl Begas den eldre

**Carl Joseph Begas** (også **Begasse**) (født 30. september 1794 i Heinsberg nær Aachen, død 24. november 1854 i Berlin), var en tysk historiemaler. 

Han nedstammet fra en belgisk hugenottfamilie, hvor faren Franz Anton Begasse, ønsket å se gutten utdannet innenfor jus. Han skal tidlig ha vist gode tegneevner, og fikk i 1812 lov til å besøke Paris for å forbedre sine ferdigheter. Han utdannet seg videre i Köln og i Bonn, og i 1813 i Paris hos Antoine Jean Gros. 

I 1814 kjøpte kong Friedrich Wilhelm III to av verkene hans, og forsøkte samtidig å hjelpe ham frem i lyset. Han fikk i oppdrag å male flere bilder med bibelske motiv, og etter at han kom hjem fra Italia i 1825, fortsatte han med å male bilder som fikk henge i kirkene i Berlin og Potsdam. Han malte også en del portretter, ikke minst av de prøyssiske kongelige, noe som ga ham en sikker inntekt.  

I 1846 utnevnte Fredrik Vilhelm IV av Preussen ham til hoffmaler i Berlin. 24. november 1854 døde han i sitt hus ved Karlsbad i samme by. 

Med sin kone Wilhelmine Bock fikk han fire sønner som fortsatte det kunstneriske virke: Billedhuggerne Reinhold Begas og Carl Begas den yngre samt malerne Oskar Begas og Adalbert Begas. 

## Verker
Begas' verk er blant annet utstilt i Kreismuesum Heinsberg, i der Alten Nationalgalerie in Berlin, i Berlins domkirke samt i Wallraf-Richartz-Museum i Köln.

## Referanser


## Eksterne lenker
* 

* Robert Dohme: *[http://de.wikisource.org/wiki/ADB:Begas,_Karl_der_%C3%84ltere Begas, Karl der Ältere]* i Allgemeine Deutsche Biographie, Band 2, Duncker & Humblot, Leipzig 1875
* ''Carl Joseph Begas'' i Biographisch-Bibliographisches Kirchenlexikon
Georg Philip Müller

**Georg Philip Müller** (død 1706 i København, gravlagt 22. desember) var en dansk ingeniøroffiser og arkitektkyndig. 

Müller gjorde tjeneste i fortifikasjonsetaten og utførte mange tegneoppgaver. 

Han utarbeidet et prosjekt til Garnisonskirken ca. 1696, og disse tegningene ble senere lagt til grunn da man bygget kirken i 1703–06.

Tilskrevne prosjekter: Kastelskirken i København (1692) og  et «casino» (teater) på Kongens Nytorv.

## Referanser


## Eksterne lenker
*
Cecilie av Hellas og Danmark

**Cecilie av Hellas og Danmark** (gresk: Πριγκίπισσα Σεσίλια της Ελλάδας και Δανίας) (født 22. juni 1911, død 16. november 1937) var ei gresk prinsesse. Hun var konen til arvestorhertug Georg Donatus av Hessen-Darmstadt og søster av prins Philip, hertug av Edinburgh.
  
## Liv og virke
### Bakgrunn
Cecilie var det tredje barnet til prins Andreas av Hellas og Danmark og prinsesse Alice av Battenberg. Hun ble født den 22. juni 1911 på sommereiendommen til den greske kongefamilien ved Tatoi, femten kilometer nord for Athen. Selv om hennes navn var Cecilie, ble hun innad i familien kalt Cécile. 

Cecilie ble døpt ved Tatoi den 2. juli 1911. Hennes faddere var kong Georg V av Storbritannia, Ernst Ludvig, storhertug av Hessen, prins Nikolaos av Hellas og Danmark og hertuginne Vera av Württemberg. 

På farssida var hun barnebarn av kong Georg I av Hellas og hans kone storhertuginne Olga av Russland (barnebarn av tsar Nikolaj I av Russland). På morssida var hun oldebarn av prinsesse Alice av Storbritannia (datter av dronning Viktoria av Storbritannia og prins Albert av Sachsen-Coburg-Gotha).

Cecilie hadde tre søstre: Margarita (gift med prins Gottfried av Hohenlohe-Langenburg), Theodora (gift med Berthold av Baden, markgreve) og Sophie (gift først med prins Christoph av Hessen og så for andre gang med prins Georg Wilhelm av Hannover). Hennes bror, Philip, senere hertug av Edinburgh, var gift med dronning Elizabeth II av Storbritannia til han døde i 2021. 

I 1922 var Cecilie og hennes søstre brudepiker i bryllupet til sin onkel Lord Mountbatten (senere jarl Mountbatten av Burma) og Edwina Ashley.

### Ekteskap og barn
Den 2. februar 1931 ved Darmstadt, gifta Cecilie seg med Georg Donatus av Hessen-Darmstadt. De fikk fire barn.

Den 1. mai 1937 meldte Cecilie og hennes mann seg inn i Nationalsozialistische Deutsche Arbeiterpartei.

### Død
I oktober 1937 døde Cecilies svigerfar, storhertug Ernst Ludvig av Hessen. Et par uker etter begravelsen, skulle svogeren prins Ludwig gifte seg med Margaret Campbell-Geddes i London.

Den 16. november 1937 skulle Georg Donatus, Cecilie, deres to unge sønner og Georgs mor, storhertuginne Eleonore reise fra Darmstadt til London for å delta i bryllupet. Flyet de reiste med traff en fabrikkpipe ved Oostende og krasja; alle ombord døde. Cecilie var gravid i åttende måned, og et barnelik blei funnet blant vrakdelene. Cecilie hadde altså født ombord på flyet.

Cecilie blei gravlagt sammen med sin ektemann, sine to sønner og det dødfødte barnet i Darmstadt ved Rosenhöhe, gravplassen for Hessen-Darmstadt-familien. Cecilies datter Johanna blei adoptert av prins Ludwig og prinsesse Margaret; hun døde mindre enn to år senere av hjernehinnebetennelse og blei gravlagt med sine foreldre og søsken.

## Stamtavle

## Referanser


## Eksterne lenker
*
Henri, hertug av Bordeaux

**Henri Charles Ferdinand Marie Dieudonné d'Artois**, *duc de Bordeaux*, *Comte de Chambord* (født 29. september 1820, død 24. august 1883), var sønn av Karl Ferdinand, hertug av Berry og Maria Carolina av De to Sicilier, og sønnesønn av Karl X av Frankrike. Som barnebarn av kongen var Henri kjent som *Petit-Fils de France*.

Tronen ble overlatt til ham etter at hans far og hans farbror hadde undertegnet sin abdikasjon. Han sies noen ganger å ha vært konge av Frankrike fra 2. august til 9. august 1830 som **Henrik V**, selv om han aldri offisielt var proklamert som sådan. 

I 1846 ble han gift med Maria Theresa av Modena. De fikk ingen barn.

## Referanser
Eleanor Green

**Eleanor Margaret Green, prinsesse Viggo** (også kalt *Peggy*, født 5. november 1895 i New York, død 3. juli 1966) ble den 10. juni 1924 gift med prins Viggo av Danmark, og ble dermed prinsesse Viggo av Danmark. Paret fikk ingen barn.

Prinsesse Viggo virket i St. Albans engelske kirke i København, og et glassmosaikkvindu ble derfor etter 2. verdenskrig tilegnet henne. Hun donerte en formue til kirken. Hun hadde også musikalske talenter, og komponerte flere sanger og opptrådte som sangsolist, hvilket en plate fra His Master's Voice vitner om. 

Hun ligger begravet i Roskilde domkirke.

## Referanser


## Eksterne lenker
* Om St. Albansk kirke i København
* Musik i kongehuset, Det Kongelige Bibliotek
Eystein Torkildsen

**Eystein Torkildsen** (1890–1960) var en norsk ordfører og høyesterettsadvokat.

Torkildsen tok middelskoleeksamen ved Oslo katedralskole 1906, og ble senere offiser og høyesterettsadvokat. Han var ordfører i Aker kommune en kort periode i 1938 for Høyre.

Ved krigsutbruddet i 1940 var Torkildsen major og bataljonssjef for en styrke på 575 soldater. Bataljonen ble satt inn i forsvar ved Kjosberget-Almlisberget nord for Moelv 21.-22. april. Tyskerne, med overlegne styrker og våpen, brøt etter hvert gjennom de norske linjene, og det ble retrett i vill uorden. De norske styrkene ble tvunget til retrett gjennom Gudbrandsdalen og Romsdalen, fram til våpenstillstanden 3. mai 1940.

Torkildsen ble tatt som krigsfange i august 1943 og han satt i fangeleir i Polen resten av krigen. 

Eystein Torkildsens vei på Munkerud i Oslo er oppkalt etter ham.

Akers Sogneselskap har opprettet et minnefond «til minne om avdøde høyesterettsadvokat og tidligere ordfører i Aker Eystein Torkildsen». Fondet skal bidra til å opprettholde gammel og god Akertradisjon. 

Eystein Torkildsen var sønn av Marcus Thorvald Torkildsen.

## Referanser
Hvithodebladvikler

**Hvithodebladvikler** (*Pandemis cinnamomeana*) er en sommerfugl som tilhører familien viklere (Tortricidae).

## Utseende
En middelsstor til stor (vingespenn 18-23 millimeter), lysbrun vikler. Hode og thorax er brungule. Forvingen er omtrent rektangulær, gulbrun med mørkere nettmønster, noe mørkere ved roten, i midten et skrått, jevnbredt, brunt tverrbånd, ved vingespissen er trekanten, mørkbrun flekk. Arten kan ligne på flere andre arter, men kjennes blant annet på at tegningene er ganske regelmessige og "rene". Bakvingen er lysgrå med mørkere årer.

## Levevis
Larvene lever på ulike løvtrær. De voksne sommerfuglene flyr i juli-august.

## Utbredelse
Arten er utbredt i hele Europa (bortsett fra Island) og i det nordlige Asia.
I Norge er den vanlig i Sør-Norge.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/pandemis_cinnamomeana.html
* *Pandemis cinnamomeana* på UK moths https://web.archive.org/web/20111016131247/http://ukmoths.org.uk/show.php?bf=971
## Eksterne lenker
*
Wilhelm Friedrich von Platen

**Wilhelm Friedrich von Platen** (1667–1732) var en dansk bygningsingeniør, arkitekt og hoffmarskalk.

Etter en utenlandsreise bekostet av kongehuset i perioden 1699–1702 kom han tilbake til Danmark og ble sjef for den kongelige bygningsadministrasjonen.

von Platen sto bak byggearbeider på blant annet Frederiksberg slott og Sønderborg slott. Han var også ansvarlig byggmester for Garnisonskirken.

Det antas at han ikke virket som selvstendig arkitekt.

## Referanser
Karl Ferdinand, hertug av Berry

**Karl Ferdinand, hertug av Berry** (*Charles Ferdinand d'Artois*; født 24. januar 1778 i Versailles, død 14. februar 1820 i Paris) var fransk prins,  yngre sønn av den fremtidige kong Karl X av Frankrike og Marie-Thérèse-Charlotte av Frankrike.

Han ble i 1812 gift med en engelsk kvinne ved navn Amy Brown, men ekteskapet ble oppløst i 1815.

I 1816 ble han gift med Maria Carolina av De begge Sicilier. De fikk fire barn, hvorav to døde tidlig og to levde til voksen alder. De som levde til voksen alder var Louise Marie Thérèse (1819–1864) og Henri, hertug av Bordeaux (1820–1883).

## Referanser
Hasselbladvikler

**Hasselbladvikler** (*Pandemis corylana*) er en sommerfugl som tilhører familien viklere (Tortricidae). 

## Utseende
En middelsstor til ganske stor (vingespenn 18-24 millimeter) vikler. Den ligner på andre *[[Pandemis]]*- og *[[Choristoneura]]*-arter, men kan kjennes på den bleke fargen og at forvingens tegninger knapt er mørkere enn resten av vingen. Hodet og thorax er blekt gulbrune. Forvingens grunnfarge er blekt gulbrun med markert, brunt nettmønster. Vingene har, som hos de beslektede artene, markerte felter ved roten, et skrått tverrbånd i midten og en trekantet flekk i spissen. Disse merkene er knapt mørkere enn de omkringliggende delene, men er markerte av brune kanter. Bakvingen er lysgrå, forholdsvis smal.

## Levevis
Larvene lever på ulike løvtrær. De voksne sommerfuglene flyr i juli-august.

## Utbredelse
Den er utbredt over hele Europa unntatt lengst i nord, og i det nordlige Asia.
I Norge er den vanlig i Sør-Norge.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/pandemis_corylana.html
* *Pandemis corylana* på UK moths https://web.archive.org/web/20111016120456/http://ukmoths.org.uk/show.php?bf=969
## Eksterne lenker
*
Eystein Torkildsens vei (Oslo)

**Eystein Torkildsens vei** (9–13, 16–22) er en kort vei mellom Munkerudveien og Oberst Rodes vei på Munkerud i Oslo. Navnet kommer av tidligere høyesterettsadvokat og ordfører i Aker Eystein Torkildsen (1890–1960).

## Litteratur
* 

## Eksterne lenker
*
Lærbrun bladvikler

**Lærbrun bladvikler** (*Pandemis cerasana*) er en sommerfugl som tilhører familien viklere (Tortricidae). 

## Utseende
En middelsstor til ganske stor (16-24 millimeter), gulbrun vikler. Hodet, thorax og forvingens grunnfarge er gulbrun. Forvingens framkant er påfallende krum. Vingen har brunt nettmønster, et litt mørkere område ved roten og et skrått, brunt tverrbånd i midten. Dette har uregelmessige kanter og er en del bredere ved bakkanten enn ved forkanten. Dessuten er det en firkantet, brun flekk nær vingespissen. Bakvingen er brungrå, den indre delen av vingefrynsene er hvitgule slik at det blir en smal, hvitgul stripe langs ytterkanten.
Larven er blekoransje med svart hodekapsel og en brun ryggplate på det første kroppsleddet.

## Levevis
Arten lever i hager og løvskog. Larvene lever på mange ulike busker og løvtrær, kanskje særlig på frukttrær. De voksne sommerfuglene flyr fra juni til august.

## Utbredelse
Arten er utbredt over hele Europa (unntatt Island) og i det nordlige Asia, dessuten i Nord-Amerika. I Norge er den vanlig i Sør-Norge.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/pandemis_cerasana.html
* *Pandemis cerasana* på UK moths https://web.archive.org/web/20111016120456/http://ukmoths.org.uk/show.php?bf=969
## Eksterne lenker
*
Henri av Orléans, hertug av Aumale

**Henri Eugène Philippe Emmanuel** (født 16. januar 1822, død 7. mai 1897) var en yngre sønn av Ludvig Filip av Frankrike.

Henri fulgte sin bror Ferdinand Filip av Orléans til Algerie i 1840, og ble generalløytnant og øverste befal i provinsen Constantine. Han ledet i 1844 toget mot Biskra og ble i 1847 generalguvernør i Algerie. Han mottok Abd el-Kaders kapitulasjon da han var i denne stillingen. Ved februarrevolusjonen i 1848 forlot han Algerie og slo seg ned i Claremont ved London, der han hengav seg til sitt forfatterskap.

Han giftet seg med Maria Carolina av Bourbon-De begge Sicilier i 1844. De fikk fire barn.

Henri av Orléans er gravlagt i Chapelle Royale de Dreux.

## Referanser
ISO 3166-2:BH

**ISO 3166-2:BH** er Bahrains del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Bahrain er det definert koder for fem guvernementer.

Hver kode består av to deler, atskilt av en bindestrek. Første del er , ISO 3166-1 alfa-2-koden for Bahrain. Andre del er to sifre (–).

## Nåværende koder

## Endringer
Følgende endringer i Bahrains oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

### Koder før nyhetsbrev I-8

## Se også
* Bahrains guvernementer
* Tidligere kommuner i Bahrain

## Eksterne lenker
* Governorates of Bahrain, Statoids.com
Stansfield Turner

**Stansfield M. Turner** (født 1. desember 1923 i Highland Park i Illinois, død 18. januar 2018 i Seattle) var en amerikansk admiral og direktør i Central Intelligence Agency (CIA) i perioden 1977 til 1981.

## Biografi
Etter å ha gått ut ved Highland Park High School i 1941 begynte han å studere ved Amherst College. Deretter begynte han på sin militærtjeneste i United States Navy hvor han ble utdannet ved United States Naval Academy. Han fullførte deretter sin etterutdanning ved Oxford University, hvor han ble uteksaminert med en mastergrad (MA) i 1950. Under hans militære karriere tidlig på 1960-tallet var han blant annet kommanderende offiser på missilkrysseren USS «Horne» (CG-30).

Fra 1972 til 1974 var Turner president i Naval War College, før han ble utnevnt til kommandør av United States Second Fleet med ansvaret for Atlanterhavet fra Nordpolen til Karibien. I 1977 ble han av president Jimmy Carter (tidligere klassekamerat ved Naval Academy) utnevnt til ny direktør for Central Intelligence Agency (CIA). Etter denne perioden bedrev Turner tiden som forfatter samtidig som han hadde flere verv i amerikanske konserner, blant annet i Monsanto.

I 1991 ble han gjesteforeleser ved University of Maryland, hvor han med tiden også ble seniorforsker inntil han pensjonerte seg på begynnelsen av 2000-tallet. Turner har mottatt en rekke hedersbevisninger, blant annet Distinguished Service Medal, Legion of Merit med to gullstjerner, Bronze Star Medal og FNs Koreamedalje.

Turner var gift med Eli Karin Tjelta fra Stavanger, som døde i en flyulykke i Costa Rica i januar 2000.

## Bibliografi
* Secrecy and Democracy: The CIA in Transition (1985)
* Terrorism and Democracy (1991)
* Caging the Nuclear Genie: An American Challenge for Global Security (1997) 
* Spy Stories (2003)

## Referanser


## Eksterne lenker
* NNDB.com – Profilen til Stansfield Turner hos Notable Names Database
Viggo av Rosenborg

**Prins Viggo**, **[[greve av Rosenborg]]** (Viggo Christian Adolf Georg) født prins til Danmark den 25. desember 1893 i København, død 4. januar 1970 i Ebeltoft, var sønn av prins Valdemar og prinsesse Marie av Orléans samt sønnesønn av Christian IX av Danmark. 

Han giftet seg i New York i 1924 med amerikanerinnen Eleanor Green også kjent som prinsesse Viggo, og ga dermed avkall på arverett til tronen. Paret fikk ingen barn.

## Referanser
Teateråret 1969

**Teateråret 1969** er en oversikt over hendelser, verk, fødte og avdøde personer med tilknytning til teater i 1969.

## Hendelser
*Arendal figur- og dukketeater er et norsk dukketeaterkompani som ble opprettet i 1969.

## Nye drama
*Athol Fugard – *[[Boesman and Lena]]* 
*Joe Orton – *[[What the Butler Saw (skuespill)|What the Butler Saw]]* (publisert posthumt)
*Dennis Potter – *[[Son of Man (skuespill)|Son of Man]]* (TV)

## Priser
*O'Neill-stipendiet tildeles skuespilleren Jan-Olof Strandberg   
*Thaliapriset tildeles skuespilleren Jan-Olof Strandberg
*Jenny Lindstipendet tildeles oprasangeren Margareta Jonth
*Svenska Akademiens teaterpris tildeles Ulf Palme

## Årets oppsettinger
*21. mai – *[[Hvem er redd for Virginia Woolf?]]* var en teaterproduksjon av Seattle Repertory Theatre som var basert på skuespillet* Who's Afraid of Virginia Woolf?* av Edward Albee, Det var et gjestespill under Festspillene i Bergen som ble satt opp på Den Nationale Scene med Allen Fletcher som regissør.
*4. september – *[[Tre søstre]]* var en en teateroppsetting basert på et skuespill av Anton Tsjekhov. Det ble satt opp Trøndelag Teater med Eva Sköld som regissør. 
*12. november – *[[Hvem er redd for Virginia Woolf?]]* var en teateroppsetting som var basert på skuespillet* Who's Afraid of Virginia Woolf?* av Edward Albee, Det ble satt opp på Den Nationale Scene med Otto Homlung som regissør.

## Fødsler
*13. november – John Belluso, amerikansk dramatiker
*15. november – Christopher Grøndahl, norsk forfatter og dramatiker
**David Auburn, amerikansk dramatiker

## Dødsfall
*24. juli – Witold Gombrowicz, polsk forfatter og dramatiker (født 1904)

## Referanser